6.9.2005 Euroopa Liidu Teataja L 229/13 KOMISJONI MÄÄRUS (EÜ) 1446/2005, 5. september 2005, millega kehtestatakse Ühendkuningriigi ja Austria suhtes erandid jäätmestatistikat käsitleva Euroopa Parlamendi ja nõukogu määruse (EÜ) nr 2150/2002 sätetest (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse Euroopa Parlamendi ja nõukogu 25. novembri 2002. aasta määrust (EÜ) nr 2150/2002 jäätmestatistika kohta, (') eelkõige selle artikli 4 lõiget 1, võttes arvesse Ühendkuningriigi 20. detsembril 2004 esitatud taotlust, võttes arvesse Austria 16. novembril 2004 esitatud taotlust, ning arvestades järgmist: (1) — Vastavalt määruse (EÜ) nr 2150/2002 artikli 4 lõikele 1 võib komisjon üleminekuperioodil lubada erandeid kõnealuse määruse teatavatest sätetest. (2) — Sellised erandid tuleks kehtestada Ühendkuningriigi ja Austria suhtes nende taotluse alusel. (3) Käesoleva määrusega ettenähtud meetmed on kooskõlas nõukogu otsusega 89/382/EMÜ, Euratom loodud statisti- kaprogrammi komitee arvamusega, (2) ON VASTU VÕTNUD KÄESOLEVA MÄÄRUSE: Artikkel 1 1. Käesolevaga lubatakse teha määruse (EÜ) nr 2150/2002 sätetest järgmisi erandeid: a) Ühendkuningriigil lubatakse teha erandeid I lisa 8. jao punkti 1.1 kirjega 1 (põllumajandus, jahindus ja metsamajandus), kirjega 2 (kalandus) ja kirjega 16 (teenused) ning II lisa 8. jao punktiga 2 seotud tulemuste esitamisel. b) Austrial lubatakse teha erandeid I lisa 8. jao punkti 1.1 kirjega 2 (kalandus) ja kirjega 16 (teenused) ning II lisa 8. jao punktiga 2 seotud tulemuste esitamisel. 2. Lõikes 1 sätestatud erandeid lubatakse üksnes esimese võrdlusaasta (2004) andmete suhtes. Artikkel 2 Käesolev määrus jõustub kahekümnendal päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 5. september 2005 Komisjoni nimel komisjoni liige Joaguin ALMUNIA (1) EÜT L 332, 9.12.2002, lk 1. Määrust on viimati muudetud komis- joni määrusega (EÜ) nr 783/2005 (ELT L 131, 25.5.2005, lk 38). (2? EÜTL 181, 28.6.1989, lk 47.